32006R0945
L 173/12
JURNALUL OFÍCIAL AL UNIUNII EUROPENE
REGULAMENTUL (CE) NR. 945/2006 AL COMISIEI
din 26 iunie 2006
de modificare a Regulamentului (CE) nr. 1342/2003 privind normele speciale de aplicare a sistemului licențelor de import și de export în sectorul cerealelor și al orezului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1785/2003 al Consiliului din 29 septembrie 2003 privind organizarea comună a pieței orezului (1), în special articolul 10 alineatul (2),
întrucât:
(1)
Articolele 11a și 11c din Regulamentul (CE) nr. 1785/2003 prevăd mecanismele de calcul și de stabilire periodică a dreptului care se aplică importurilor de orez decorticat de la codul NC 1006 20 și de orez albit sau semialbit de la codul NC 1006 30.
(2)
Pentru a evita ca funcționarea acestor mecanisme să fie perturbată de cererile de licențe de import abuzive, ar trebui ca în Regulamentul (CE) nr. 1342/2003 al Comisiei (2) să se stabilească rata garanției referitoare la licențele de import de orez decorticat, de orez semialbit și de orez albit, la un nivel suficient de ridicat.
(3)
Prin urmare, Regulamentul (CE) nr. 1342/2003 ar trebui modificat în consecință.
(4)
Măsurile prevăzute de prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
La articolul 12 din Regulamentul (CE) nr. 1342/2003, se inserează următoarea literă (a)a:
„(a)a
30 EUR pe tonă, prin derogare de la litera (a), pentru produsele de la codurile NC 1006 20 și 1006 30, în cazul licențelor de import;”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Se aplică de la 1 iulie 2006.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 iunie 2006.